**Obavijest o dodatnom roku upisa u Dječji vrtić „Tratinčica“ Brinje**

Zahtjev za dodatni upis djeteta u vrtić za pedagošku godinu 2024./2025. roditelji predaju iz svog doma, bez potrebe prikupljanja dokumentacije i dolaska u vrtić. Naime, upisi će se provoditi isključivo elektronički, putem web aplikacije e-Upisi koja je dio e-Usluga portala e-Građani. Prednosti e-Upisa je da se dokumenti potrebni za upise automatski povlače iz sustava e-Građani time se rasterećuje roditelje fizičke dostave dokumenata.

Za korištenje web aplikacije potrebna je važeća vjerodajnica najmanje razine 2 za pristupanje sustavu e-Građani. Zahtjev za upis djece u vrtić u pedagošku godinu 2024./2025. podnosi se u dodatnom upisnom roku od 07. do 14. ožujka putem web aplikacije e-Upisi- <https://e-upisi.hr>. Prije podnošenja zahtjeva za upis djeteta potrebno je obvezno pročitati sve upute koje su dostupne na web stranici <https://dv-tratincica.hr/>. Upisni rokovi su zadani i ne mogu se mijenjati, predaja zahtjeva nakon upisnog roka neće biti moguća.

Za sve one koji nemaju uvjete za pristup e-prijavi tehnička podrška biti će pružena u Dječjem vrtiću Tratinčica, Popa Marka Mesića 2. Za korištenje tehničke podrške u periodu upisa, obvezna je prethodna najava na broj telefona 099/690 7311 od 08:00-10:00 te ćemo tada dogovoriti termin dolaska u vrtić zbog upisa.

U periodu od 16.03.-20.03.2025.godine predviđena je obrada i evaluacija zahtjeva te će 21.03.2025.godine biti objavljeni rezultati upisa.